Rayraşîyayîşê 2Ma vera îşxalê Tirkîya Kurdîstanî Bipawê' yo ke vizêr Lozan de dest pêkerd, roja verêne bajarê Morgesî de temam kerde.
Înîsîyatîfê Kurdîstanî Bipawê (Defend Kurdîstan) vera îşxal û qirkerdişî yê dewleta tirke yê Kurdîstanî Lozanî ra heta Cenevre rayraşîyayîşêk organîze kerd. Rayraşîyayîş verê banê Château d'Ouchy ke Pêkerdişê Lozanî tede ame îmzakerdene de dîya destpêkerdene. Rayraşîyîş de hêrişê îşxalî ameyî şermezarkerdene û mesajê yewîye ameyî dayene. Çalakwanê ke 25 kîlometre rayra şîyî bajarê Morgesî de roja xo ya verêne temam kerde. Çalakwanî ewro do ver bi bajarê Nyonî şirê.
